
E prome "Doctor" promovi na Aruba 

Ryçond Santos do Nascimento 
a defende su tesis cu exito 

Cu e tema "Het Koninkrijk ontsluierd" 



RYÇOND Santos do Nascimento, naci na Aruba di 38 aña di 
edad, desde diahuebs ultimo ta mr. Dr. Ryçond Santos do Nasci- 
mento, un docente di ley na e mesun universidad, pero cu a sigui 
studia, a skirbi un tesis titula “Het Koninlcrijk ontsluierd”, a de- 
fende na Hulanda na december ultimo y awor a defende na Aruba 
tambe. E defensa a tuma luga dilanti S.E. Gobernador di Aruba, 
Presidente di Parlamento di Aruba, Prome Minister di Aruba, Rec- 
tor di Universidad di Aruba y varios otro invitado mas. 

Dia 15 di december 2016, e candidato a defende su tesis publi- 
camente, durante un sesion cu a tuma luga na Rijksuniversiteit 
Groningen na Hulanda. E defensa a tuma luga dilanti Rector Mag- 
nificus prof. Dr. E. Sterken den presencia di su promotor prof. mr. 
Douwe Jan Elzinga, e di dos promotor tabata prof. mr. Herman 
Bróring, e profesornan di e comision di evaluacion tabata prof. 
mr. Gerard-René de Groot, prof. mr. Ernst Hirsch Ballin, prof. mr. 
Solke Munneke y prof. dr. Gert Oostindie. 

Diahuebs ultimo, dia 16 di februari 2017, a tuma luga e defensa 
publico p’asina e studiante por ricibi e titulo di “Doctor” for di 



Universidad di Aruba tambe. Mescos na Hulanda aki tambe Rector 
mr. dr. Glenn Thodé ta na cabes di e comision di evaluacion, cu a 
conta tambe cu e profesornan cu a haci pregunta cu tabata prof. dr. 
Gert Oostindie, prof. mr. Gerard-René de Groot, prof. mr. Herman 
Bróring, prof. mr. Flora Goudappel y prof. mr. Douwe Jan Elzinga. 

Tambe tabata presente prof. dr. Alex van Stipriaan Luiscius. 

E comision di evaluacion, bisti completamente den nan toga special- 
mente pa e ocasion solemne ald, a cana drenta aula di Universidad 
y asina cu e defensa a cuminsa, e candidato tabatin 45 minuut pa 
defende y contesta tur pregunta cu tabatin. E invitadonan a sigui 
e defensa den aula di Universidad di Aruba, mientras cu demas 
interesadonan a sinta den un di dos sala y mescos cu hopi na cas, 
a sigui;e via internet y rib’e pagina di Facebook di Universidad di 
Aruba. 

Na final, despues di a ricibi su diploma oficial y firma dor di su 
promotor, e comision di evaluacion y Rector di Universidad di 
Aruba, a sigui un celebracion chikito den cual e invitadonan por a 
felicita e graduado. Den su buki el a dedica e tesis aki na su señora 
y su yiu muhenan cu tanto a sostene durante su estudio. 

Di acuerdo cu Rene Herdé (AVP): 

Analisis di Banco Central 
ta mustra unda nos tabata 
y unda nos ta awe 

Nos no ta cla. Ainda falta! 

Macro-economische 
ontwikkeling Aruba 

Bron; Centrale Bank Aruba 

I Economische groei | Groei omzet toerisme 
I WerkLoosheid | Begrotingstekort 

25% - 



-15% 


2000 2003 2006 2009 2012 2015 



RECIENTEMENTE, a sali den un publicacion di e organisacion 
Hulandes “Follow the Money” riba re-apertura di e refineria, algun 
informacion di desaroyo economico, financiero y laboral di Aruba, 
cu den forma masha cla ta mustra atrobe unda Aruba tabata na fin 
di 2009 ora MEP a sali di Gobierno, con Aruba a sali for di e triple- 
crisis cu MEP a bay laga nos pais aden y unda nos ta awe, segun 
Rene Herdé di AVP. 

Den un di e graficonan di Banco Central ta ilustra den forma masha 
cla con economia di Aruba a cay entre 2006 y 2010. E grafico ta 
mustra cu no ta solamente e refineria, pero tambe turismo acausa e 
caida grandi aki. E ponencia cu MEP ta ripiti masha hopi cu turismo 
tabata bay bon bou di nan gobernacion, ta wordo refuta atrobe cu 
e preubanan aki! 

E grafico ald ta mustra tambe cu den e mes un periodo cu economia 
(incluso turismo) a cay mas abou cu culakier otro pais di mundo, cu 
desempleo a aumenta barbaramente y e deficit di Gobierno a subi, 
sr. Herdé ta splica. 

AVP semper a mustra rib’e realidad amargo aki cu MEP a bay laga 
nos pais aden. No pa keda pega eynan, pero pa marca e punto ca- 
minda gobernacion di AVP a cuminsa trece cambio. 

Rib’e grafico ta wak bon cla con for di momento cu AVP a drenta 
Gobierno y a cambia forma di goberna nos pais, cu economia a cum- 
insa crece, cu turismo a cuminsa crece den cantidad y den calidad, y 
cu desempleo a cuminsa baha. Cifranan di CAET ta confirma apart 
di esald cu e deficit riba presupuesto tambe ta bahando y a casi yega 
e punto di 0% di GDP, sr. Herdé ta mustra. 

PROGRESO COMPARTI 

E analisis di Banco Central ta confirma mas cla cu nunca, con desa- 
royo di nos pais a cambia cu Gobierno di AVP. Aki no tin espacio 
pa discucion. Hechonan aki ta papia pa nan mes! 

E pregunta si y e progreso di nos pais a yega na pueblo. E contesta 
ta si! 

E pruebanan ta demostra esald tambe. A crea mas cupo di trabou 
cu nunca antes y e refeneria apenas a cuminsa traha, sr. Herdé ta 
enfatisa. 

E fortificacion di entrada di empleadonan publico y maestronan di 
scol, cu re-introduccion di indexering, e rescate di e pensioen di mas 
cu 20 mil trahado y pensionado, e aumento di pensioen dos biaha 
cu e reparatietoeslag, e reparatietoeslag for di caha di Gobierno pa 
trahadornan cu e salarionan mas abao, e aumento di onderstand y 
e reduccion di prijs di awa y coriente, e mehoracion di barionan y 
casnan den barionan, e instalacion di luznan den bario, e renobacion 
di centronan di nos ciudadnan, e renobacion di scolnan na cantidad, 
tur ta ehempelnan con e maneho di Gobierno di AVP a percura pa e 
progreso cu Aruba a conoce yega directamente na e casnan di famia, 
sr. Herdé a amplia. 

Pero nos sa miho cu niun otro cu nos trabou ainda no ta cla. Tin 
casnan y barionan cu ainda no a sinti e progreso manera nan ta 
spera. Ainda tin mucho hende sin trabou. Ainda tin cambionan pa 
haci den enseñansa y den salubridad, den servicio di Gobierno y den 
seguridad di nos pais. 

Ta p’esey, contento di por a saca nos pais for di unda MEP a bay lag’e, 
nos ta sigui traha pa hiba Aruba, na unda nos kier pa e ta! Gaminda 
nos Ider pa TUR hende ta!, Rene Herdé di AVP a duna di conoce. 

Sector Publico y NGO's a 
participa na tayer di introduccion 
riba 'Metanan pa Desaroyo 
Sostenibel' di Nacionnan Uni 



RECIENTEMENTE, un serie di tayer 
di introduccion rib’e ‘Metanan pa Desar- 
oyo Sostenibel’ di Nacionnan Uni (SDG’s) 
a keda organisa pa e Comision Nacional 
encarga cu e implementacion di e metanan 
mundial, encabesa pa sra. Jocelyne Croes. 
Representantenan di sector publico y organ- 
isacionnan no-gubernamental a participa na 
e tayer di introduccion rib’e 17 ‘Metanan pa 
Desaroyo Sostenibel’ di Nacionnan Uni y 
a conoce e obhetivo di e metanan pa 2030. 
E obhetivo di e tayernan aki tabata p’asina 
e dos sector aki por a haya mas conscienti- 
sacion y conocemento rib’e meta y e obhe- 
tivonan di Nacionan Uni pa 2030. 

Sra. Jocelyne Croes a splica cu e tayernan 
aki ta di importancia pa asina cuminsa crea 
conscientisacion den e departamentonan 
gubernamental, pero tambe den e organ- 
isacionnan no-gubernamental rib’e proceso 
di implementacion di e ‘Metanan pa Desa- 
royo Sostenibel’ aki na Aruba. 

Na final di februari e Comision Nacional 
ta reuni cu diferente representante di sec- 
tor priva p’asina por informa e sector aki. 
E tayernan aki ta sirbi tambe como un 
preparacion pa un mision di Nacionnan 
Uni cu ta bin Aruba na fin di maart pa haci 
un analisis rib’e situacion actual na Aruba 
y pa por crea un strategia coherente pa cu 
e proceso di implementacion di e metanan 
mundial. 

Gobierno di Aruba, por medio di e Comis- 
ion Nacional, ta trahando cu lasonan fuerte 
y uzando metodo di Nacionnan Uni pa 
asina garantisa un implementacion exitoso 
di e metanan mundial aki na Aruba. E vi- 
sion cu Gobierno di Aruba ta trahando 
riba dj’e desde 2009 pa crea un sociedad 
sostenibel y prosperidad comparti ta refleha 
den e ‘Metanan pa Desaroyo Sostenibel’ di 
Nacionnan Uni. 

Pa e motibo ald Nacionnan Uni tin atencion 
special pa Aruba rib’e proceso di implemen- 
tacion di e metanan p’asina Aruba sirbi 
como un ehempel pa otro islanan mirando 
e avancenan cu a logra y e maneho cu tin 
riba e tereno aki. 

Dia 21 di februari e Comision Nacional 
ta organisando ‘Aruba Sustainable Action 
Forum’ caminda e obhetivo ta pa alinia y 
informa e diferente stakeholders rib’e pro- 
ceso di implementacion aki na Aruba. E foro 
aki lo ta un evento gratis y lo tuma luga di 
8:30am pa 12:00pm na Crystal Theater, 
interesadonan cu kier participa na e foro por 
registra via sdgaruba@kabinet.aw. 































AWEMainta Dialuna, 20 Februari 2017 


5 



DIASABRA pa 

4:00am a inicia e parada 
conoci como “Jouvert 
Morning” den cayanan di 
San Nicolas, cu 10 grupo 
musical of sistema di 


zonido participando. Po- 
lis a percura pa mantene 
orden publico prome, 
durante y despues di e 
evento, cu a caba den 
oranan di mainta. 


Un grupo di Polis a keda 
encarga specificamente 
cu control den trafico, 
pa sigura cu tur esnan 
tras di stuur ta comporta 
nan mes drechi, ta tene 
nan mes na reglanan di 
trafico, ta tene e veloci- 
dad di acuerdo cu ley y 
specialmente ta evita di 
stuur bou influencia di 
alcohol. 


Mayoria detencion tabata pa motibo di cbauffeur bumcbi 

Polis cu control riguroso despues di Jouvert Morning 

Pa gamntisa mas seguridad den tmfico 



THE2017TRAX 
BEST OVERALL ALTERNATIVE 


18LMFID0HCENGINE 
6 SPEEDAUTOMATIC TRANSMISSION 

TRAXLT 


TRAXPREMIER 


FULLY EQUIPPED 

EQUIPMENTNOT OFFERED BY THE COMPETfTION IN THIS TRIM LEVEL: 
Aluminum wheels 18 inch, ABS brakes, 

Airbags front, side and curtain for driver and passenger, 

Auto projection headlamps, EBD electronic brake distribution, 
Hill descent control, Stabilitrak stability control, 

TCS traction control system, Immobilizer, Keyless access, 
Leather wrapped steering and leatherette seats, 

MyLink smart radio with Bluetooth connectivity, 

Premium ride, Rear view camera, 

Extended range sound system with 6 speakers, Sun roof. 


VERY WELL EQUIPPED 
EQUIPMENTNOT OFFERED BY THE COMPETITIONIN THIS TRIM LEVEL: 
Aluminum wheels 16 inch, 6 speaker sound system, 

ABS brakes, Anti theft alarm, Power rearview mirrors, 

Front airbags for driver and passenger, 

Halogen headlamps with daytime running lamps, 

Immobilizer, Premium ride, Radio with Bluetooth connectivity, 
Remote audio controlat the steering wheel. 


^DiscoverChevrolet 


FIND ROADS 


TANKILEENDERT122, ARUBA 
T: 582-3838 mCHEVROLET ARUBA 


Entre 6:30amy 10:30am 
cu a tene e control aki, 
Polis a efectua un total 
di 12 detencion. Di e 
cantidad aki, 2 tabata 
pa causa accidente bura- 
chi, 1 a causa accidente 
y core bay siendo bura- 
chi, 7 pa motibo di ta- 
bata stuur auto burachi, 
1 pa motibo tabata den 
posesion di droga y 1 
no por a demostra un 
permiso legal di estadia 
riba nos isla, pa cual a 
entreg’e na Warda nos 
Costa pa verifica si e 
tin permiso sino regla 
su deportacion mesora. 

E tipo di control asina 
lo continua mas ainda 
den e dianan nos dilanti, 
pa garantisa cu chauf- 
feurnan ta tene hopi 
cuenta cu reglanan y 
specialmente evita stuur 
siendo bou influencia di 
alcohol. 

Por nota cu di e 12 de- 
tencionnan den trafico, 
10 tabata pa stuurmen- 
to burachi, mustrando 
cu mayoria hende ainda 
ta risca nan mesun bida 
y di otronan dor di stuur 
despues di a consumi 
alcohol. 

Corda semper pa sali cu 
Bo #amigoDlDl cu lo 
stuur pa bo despues di 
e evento y percura bo 
yega bo cas sano y salvo. 

Un biaha mas 

Guardacosta 
ta detene un 
grupo di ilegal 

Tel: 5821164 
Cel: 5931189 
Fax: 5880109 
w w w. boutique keyl a. com 



Bouttque Keyla 




Nos tin hopi paña nobo y bunita 
di size S te cu size 26 
Pasa wak pa bo mes!! 

4| e2| ‘'lFke^u^cHi 

Paradera 84 ~ Dialuiia - Diasabra ~ 9ain - 6:30pni BJfaic^book 


DLASABRA ultimo, Guardacosta di Caribe Hulandes a detene 22 persona 
cu a purba drenta Corsou di forma ilegal. Tur ta di nacionalidad Venezolano. 
Ademas, a confisca un arma di candela. 

E dia prome tambe nan a detene dos persona ilegal di mesun nacionalidad. 

E operador di radar di e Centro di Rescate y Coordinacion di Guardacosta a 
detecta movecion sospechoso pazuid di Corsou. Un unidad a sali for di punto 
di sosten di Parera pa investiga. 

Na altura di Spaanse Water, nan a topa cu un boto sin luz cu 22 persona abordo 
y un arma di candela. 

Tur 22 persona (20 homber y 2 muhe) di nacionalidad Venezolano y arma 
confisca a wordo entrega na autoridad. E caso ta bou investigacion. 

Mirones di Carnaval ta sigui malcomporta nan mes 

Detencion tn sigui aumentn 


SRA. Liliana Rasmijn, vocero 
interino di Polis a duna nos un 
resumen chikito di loke t’e de- 
tencionnn di diasabra madruga, 
despues di Jouvert Morning. 

E prome grupo a yega 7:50 am y 
e ultimo a yega 8:45 am. Tabatin 
un total di 22 detencion. 


Loke mas a resalta ta no sigi ordo 
di Polis, bringamento y burach- 
eria. 

Compara cu aña pasa el a subi. Na 
aña 2016 tabatin 14 detencion. 
Pa loke t’e suma paga na boet, no 
por a ser duna ainda, pero nos lo 
keda pendiente. 

LIGHTING PARADE 

Pa loke te resultado di Lighting 
Parade tabatin mas o menos 200 
Polis riba pia consistiendo di 
diferente departamento policial y 
conhuntamente cu C.E.A. 

E parada a sali exactamente 8 or 
pm. E prome grupo a yega 11:45 
pm e ultimo grupo pa 01:30 am. 
Pa loke ta detencion tabatin 5 
compara cu aña pasa cu tabatin 4. 




AN.- 

CARNIV/ 


BONUS 

i. ' é o 


1 i CUMPRA MINIMO AFL. 10.00 NA PRODUCTONAN Dl 6AIN OF BOUNTY. SKIRBI BO NOMBER, ADRES Y TELEFON RIBA BO RECIBO 
ORIGINAL CU DESCRIPCION Dl PRODUaO. DEPOSITA BO RECIBO DEN E CAHA PROMOCIONAL NA PUNTO Dl BENTA OF NA COMPRA LTD. 




f COMPRA LTD. 


ULTIMO DIA PA PARTICIPA TA 28 Dl FEBRUAñl. 2016. 

MFA Noord y Paradera aplicando 
maneho efectivo pa alende cu 
clienlenan di impueste 



LEÑÑ^ 

Innovation never felt so good. 



FERTEC N.V. 

AIRCONDITION & REFRIGERATION 


MCIRE SAVING CERT1P1EI3 MACHISSIES BETTER CCICILING 


RESIDENTAIL SPLIT IJNITS 


LENNCIX - INVERTERS - HIGH EPPICIENCY 



Resident'ial Central llnit 



- Spcsoificaticins 

Energy Efficieiicy - SCS SEER 
SCILAR PANEL REAIIY IIESIGN 
ENERGY STAR CERTIFIEII 
ICCIMFCIRT TECHNCILCIGY 
Mobile £ip|) 


Installal'icins & Repairs 





AC & Refrigeraticin Parts 


i: 

o 


VRF- SVSTEMS 


Multiple Inverter 

MlNl - VRP ccimliinaticins availalilc 



CCIMMERCIAL- VRF 


Caya Ernestci Petrcinia 4S - SCICISCIC^fJ/SCiSSTCSCS - fertcicnv_nifer0ciutlcicik.ccini 


GERENTE di MFA Noord, Richard Tromp ta 
splica di varios strategia cu ta dunando bon resul- 
tado den e experiencia di servicio cu clientenan di 
SIAD ta conoce ora di bay paga number di auto na 
e facilidad multi-funcional situa na Noord. 
Mirando cu e siman aki e sede principal di depar- 
tamento di impuesto ta cera pa publico, gerencia di 
MFA Noord y Paradera ta cla pa bay na e siguiente 
nivel den percura cu publico ta haya e miho servicio 
posibel for di e dos facilidadnan aki na Noord y 
Paradera. 

Tromp ta confesa cu ta un experiencia completa- 
mente nobo pa ambos Facilidadnan Multifuncional 
cu tin apenas 1 aña y un par di luna den funcion. 
Tur dia tin masa di hende cu ta bin pa paga nan 
number di auto na e sucursal di SIAD ubica den e 
dos MFA-nan. 

Pa dia ta atende entre 125 pa 150 hende, esaki ta 
hopi mas compara cu antes, mas ainda teniendo na 
cuenta cu e capacidad di SIAD na e MFA ta hopi 
mas chikito cu na Camacuri. 

“Pero di biaha nos a sinta cu SIAD pa puntra nan 
kico nos por yuda nan cu ne. Nan tabata habri pa 
hopi sugerencia e ora ey nos a implementa hopi 
manera pa nos maneha e fluho di hende cu ta bin 
akinan miho”, asina Gerente di MFA Noord a 
splica. 

Asina a dicidi di cambia e sistema automatico di 
ticket. Antes tabatin diferente opcion di servicio 
bou di e capa di SIAD, pero awo a pone un solo 
secuencia di number cu ta sigui otro pa zorg cu no 
tin confusion di ken a bin prome. 

“Esey a yuda hopi pasobra ta mas duidelijk pa cada 
ken cuanto hende tin nan dilanti. Esey a trece pa 
nos hopi trankilidad den MFA, pero pa e cliente 
mucho mas claridad y consecuentemente compren- 
sion pa con largo e espera ta”, segun Tromp. 

Tur dia ta habri portanan di MFA trempan y ta 
reparti e cantidad maximo di number cu tin pa 
SIAD. Gerente di MFA Noord ta bisa cu e obhetivo 
ta pa sigura cu tur hende cu haya un number e dia 
ey, ta wordo atendi e dia ey! Basa riba experiencia 
ta bisa cada cliente ki ora aproximadamente nan lo 
wordo atendi segun e number cu nan a haya. Esey 
ta duna nan posibilidad di bay y bin bek mas laat. 
Gerencia ta comparti nan number di telefon y hopi 
biaha e cliente ta yama pa haya sa cua number ta na 
beurt. Di e manera aki, tin mas comodidad den e 
espacio interior di MFAy tur hende ta mas relaha. 
Otro strategia cu ta aplicando, ta un maximo di tres 
transaccion pa persona. Mayoria cliente tin un of 
dos, y esnan cu tin mas cu tres, ta ser splica di e 
situacion y ta compronde. Si tin espacio pa atende 
e ultimonan aki, ta hacie amablemente. 

“E ultimo simannan tabata hopi druk, pero no 
tabatin incidente ni na Noord ni na Paradera”, 
Tromp a indica. Clientenan ta mustra cu danki 
na e maneho cu ta aplicando, nan tin pasenshi y 
ta warda trankil paso nan tin siguransa cu nan lo 
wordo yuda. 

Oduber Contractors desde 1 955 ta traha den refineria 

Entrega di badge ta nifica algo grandi pa 
trahadonan local di e industria petrolero 

Segun Francis Oduber 



DEN un ceremonia presencia pa Prome Minister 
Mike Eman diabierna ultimo, CITGO a haci entrega 
di e prome 100 badgenan na trahadonan di contratis- 
tanan local cu a cuminsa traha riba rehabilitacion 
di e compleho industrial di e refineria di 7\ruba. Un 
proyecto cu tin un duracion di mas o menos 18 luna. 
Por spera cu den e periodo aki centenares di cupo di 
trabou adicional ta bira disponibel. 

Un di e companianan cu mas hopi aña tin operando 
den e refineria di 7\ruba ta Oduber Contractors NV, 
cu mas di 60 aña di experiencia den e industria cu ta 
representa un pilar economico di nos pais. 

“Nos ta eyden for di 1955. 7\mi mes a cuminsa na 
1979 y nos ta bay un round mas sigur”, el a bisa na 
final di e ceremonia. 

E hecho cu a haci entrega di e prome badgenan, 
despues cu e refineria tabatin basta aña cera, tin un 
nificacion grandi pa Erancis Oduber. 

“E sentimentonan ta super. Pa Aruba e ta algo grandi, 
nos trahadonan local specialisa di e sector local ta 
cuminsa haya trabou atrobe.” 

E1 a splica cu nan a cuminsa cu un grupo di 12 tra- 
hado, pero esaki ta bay ta aumenta ya cu e trabou 
ta bira mas. Ademas, mientras cu mas instalacion ta 
kedando cla, ta bay tin mester di mas hende pa traha. 

“E 12 trahadonan ta adicional di loke nos tabatin 
caba. Nos nunca a sali for di e refineria. 

Nos a keda semper cu Valero, cu e parti di transship- 
ment, pero awo nos ta traha adicional pa CITGO, pa 
traha rib’e unidadnan cu ta wordo rehabilita.” 
Segun el a sigui splica, Oduber Contractors a wordo 
asigna C5 Unit, cu ta uno basta grandi. 

Nan a cuminsa caba pa drecha e unidad aki cu tin 5 
aña para, haciendo trabou di mantencion rib’e trapi- 
nan, plataforma y structura. 

Oduber a finalisa bisando cu aña 2017 a habri hopi 
bon pa Aruba. “Claro cu e ta un bon aña pa 7\ruba. E 
asunto di e refineria aki ta un ‘milestone’, algo grandi 
pa 7\ruba. Mi por bisa cu e reanudacion di operacion 
den e refineria ta e principio di cosnan grandi. Mi 
ta premira cu pa otro aña caba lo tin 1500 hende 
trahando sigur ald den. Esaki sigur ta algo grandi.” 




Large 

McFries® 

21 oz. 

Soft Drinks 


4^Migiity 

l\/Wings^ 

3 


Giiicken 

Selects 


Gheeseburgers 


i’mlovin’ir 

Johns@n 

notary services 
AUCTION 

THURSDAY MARCH 16, 2017 

On Thursday March 16, 2017, at 11 AM, at the Conference Room of the 
Chamber of Commerce, Irausquin Boulevard 10, Aruba, will be auctioned in 
public, ex. 3:268 Civil Code of Aruba : 


The premises situated at Weststraat 2 in Aruba, consisting of a commercial 
building with shopping mall and apartments, locally known as: 


tt 


Blue Bay Aruba” 
or 

“Marina Mall” 







- —- " ' 






m 






standing on a parcel of public land, 6339 m2 in size, situated at Weststraat in 
Aruba, locally recorded as First division section G nr. 258, 

together with, ex. art 514 RV ev Code of Civil Procedure : 

Three parcels of public land, respectively 413 m2, 334 m2 and 102 m2 in size, 
situated at Weststraat in Aruba, locally recorded as First division section G nrs. 
322, 324 and 336; 

All lease rights will expire on August 4, 2060. 

Auction notary: mr. T.R. Johnson 
Fourth auction 


No reserve prlce will be used for the auction of the above mentioned 
properties. Only serious offers will be be considered. 

A 1% commission will be paid over the highest bid in the first round 
of the auction, if the property will be sold at the auction and the bid 
will be accepted by the mortgagee. 

Seller has the right to not accept any bid, at its sole discretion. 

All auction costs are for the account of the buyer, which costs include: 
transfer tax, registration fees cadaster, the outstanding long lease 
fees and property taxes for execution of the necessary notarial 
deeds, other auction costs (rent of auction room, bailiff fees, 
cancellation of liens and mortgages, advertisements). 
a private written bid on the property 1-G-258 can be submitted 
until March Ist, 2017. 


FOR MORE INFORMATION: 
WWW.JOHNSONNOTARY.COM/AUCTIONS 


Aruba 
dignamenle 
representa 
na Medellin 

Sra. Michelle Portier a sali nr. 4 



E weekend aki Medellin, a celebra Expo Fitness 2017 
caminda tabatin Joe Weider Olympia Amateur Latin 
America 2017. Caminda Aruba a wordo dignamente 
representa pa sra. Michelle Portier, kende a biaha riba 
su propio gasto pa Colombia. 

Den su ramo di fitness sra. Michelle Portier a sali na 
di 4 lugar competiendo contra paisnan grandi manera 
Colombia y Brasil. Aki un potret di su triunfo na 
Medellin. 

Sra. Michelle Portier lo bolbe Aruba diamars awor pa 
+/- 13:00 di merdia riba buelo di Copa Airlines. 

Ban dun’e un caloroso bon-bini, pa a sa di representa 
nos pais dignamente. For di awor, recibi nos felitacion 
cu e logro aki. 

Rene Herdé (AVP): 

Cada cupo di trabou nobo ta un famia mas cu entrada 


CIFRANAN real di instancianan responsabel no ta laga espacio 
pa discucion. Mientras cu MEP ta sigui purba sconde y troce e 
berdad, analisisnan ta mustra e realidad cu nos tur tin cu acepta. 
E cantidad grandi di hende cu a perde trabou bou Gobierno di MEP 
a yega nivel record na 2009. (Wak e grafico). 

Mientras cu un porcentahe di 5% ta mas of menos e nivel acos- 
tumbra di desempleo na Aruba (pero ainda mucho halto), na 2009 
bou di MEP el a yega 12%. O sea 6000 hende y famia sin trabou. 
Ora e refineria a cera so caba Aruba a perde rond di 600 cupo di 
trabou. 

MEP nunca kier papia di esey. Pio ainda. Ora di vota pa habri e 
refineria na 2011, MEP a vota contra, sabiendo cuanto hende tabata 
warda pa haya trabou. Asina importante MEP ta haya traboua. Te 
awe e moda cu MEP a causa ceramento di e refineria ta persigui 
nan, segun Rene Herdé. 


tabata y lo sigui ta un prioridad pa AVP. Ta p’esey nos a traha pa 
crea ya mas cu 3000 cupo di trabou. Y tanten cu tin hende sin 
trabou, nos trabou ta sigui!”, Rene Herdé ta splica relaciona cu e 
importancia di trabou. 





IMPORTANCIA DI TRABOU 


“Pa AVP cada cupo di trabou nobo ta un famia mas cu 
entrada! Ta p’esey a inverti den renobacion di bario 
y cayanan, den renobacion di centronan di ciudad, 
den e Green Corridor y e Watty Vos Boulevard, den 
renobacion di scolnan y edificionan cu MEP a laga 
na ruina. E proyectonan aki a crea trabou pa nos 
hendenan. Y cada trabou a trece pan, paz y seguridad 
den cas. E ta duna e famia e oportunidad di cumpli 
cu su necesidadnan y e speransa di sigui traha pa 
progresa mas. 

Esey ta un di e motibonan tambe cu a persisti den 
busca moda pa habri e refineria. Creacion di trabou 




ARUBA 

DOET 


Gobierno di AVP a hiba un maneho cu dos meta specifico: 
Stimula economia y crea trabou. 

E resultado di e maneho aki ta awe na 2017 cu econo- 
mia a crece cu 13-16% den 7 aña y a crea casi 3000 
cupo di trabou. Esey ta sin conta e cuponan di trabou 
cu e re-apertura di e refineria lo crea. 

Pa MEP perdida di cupo di trabou di nos trahadornan 
obviamente no tin balor. 

Ta con otro por splica cu nan a vota contra di aper- 
tura di e refineria. 


hooo I 


2001 2002 2003 2004 2005 2006 2007 2008 


2009 [ 2010 ] I2OII I ^2012 ! 1 2013 | p014 

Inscnbi AAVOR como boluntario! 

Diabiema 10 y Diasabra 11 di maart 2017 

www.arubadoet.com 


Centropa Á 
Desaroyo | 


Oranje Fonds 

ARUBA vooT sociale initiatievei^^''^^^ 

Aruba 5 aña consecutivo campeon den TK5 na Surinam 


I / .'f; 






UN biaha mas e muchanan di Brazil Tealcwondo Stichting, e Surinam, di acuerdo cu informacion recibi di 7\lbert Klaber. 
biaha aki cu un team mas hoben, a bolbe demostra pakico Aruba Mucho mas informacion nos no a haya sperando cu e siman aki 
t’asina bon den e deporte di taekwondo. lo sa mas di e desaroyo di e Campeonato aki, pero for di awor, 

Pa di 5 biaha consecutive, nan ta titula campeon den e TK5 na nos felicitacion. 



RIII6S 

Auto-Truck-Bus-Brommer 

Trailer 

IIERfflUI 

RIJSCHOOL NV 

5943263 / 5826732 

Hernnusrijschoolnv.com 
Sividivi 1-C O’Stad 



Fundacion "Un Canto pa Aruba 
su Himno y Bandera^' ta den 
preparacion pa e di 21 Festival 

NA prome luga, e Fundacion “Un Canto pa Aruba su Himno y Bandera” ta 
desea e pueblo di Aruba un dushi y “safe” temporada di Carnaval. 

For di cuminsamento di aña e fundacion a reuni pa locual ta e di 21 festival 
y alaves preparacion pa tanto e festival y tambe na kendenan e festival lo ser 
dedica. E anochi aki lo reconoce 7 persona. 

No ta mucho cla ainda cuanto dia e festival lo bay ta. E fechanan tentativo 
ta 8, 9 ylO di maart y e gran final lo ta diadomingo 12 di maart 2017. Tuma 
bon nota cu dia di inscripcion mester entrega letra di cancion. 

Pa cualkier pregunta of informacion por tuma contacto cu nos persona na: 
5859228 of 5936060. 

Johns®n 

notary services 


AUCTION 

ex. 3:268 Civil Code of Aruba 

THURSDAY MARCH 16, 2017 

On Thursday March 16, 2017, at 11 AM, at the Conference Room of 
the Chamber of Commerce, Irausquin Boulevard 10, Aruba, will be 
auctioned in public: 

1. A residential house locally known as: 

ROOI BOSAL 1 

standing on a parcel of public land, 497 m2 in size, situated in Rooi 
Bosal in Aruba, locally recorded as Third Division Section D number 
803. The lease rights expire on August 20, 2048. 

Starting price: Afi. 110.000,-- 

2. A residential house under construction locally known as 

PAPILON z/n 

standing on a parcel of public land, 811 m2 in size, situated in 
Papilon in Aruba, as further described in cadastral measure document 
no. 8/2012. The lease rights expire on March 26, 2074. 

Starting price: Afi. 166.000,- 

3. A three story office building locally known as 

CUMANA 20 

standing on three parcels of public land, situated at Cumana in Aruba, 
respectively 2.060 m2, 3.970 m2 and 204 m2 in size, locally recorded as 
First Division Section P numbers 1951, 3128 and 3127. 

All lease rights will expire on January 13, 2059. 

Starting price: to be announced 

AUCTION NOTARY: T.R. Johnson, LL.M. 


The auction is subject to the general conditions for foreclosure auctions and special 
auction conditions which will be determined by civil law notary T.R. Johnson. 

The auction will take place by raising bids (in Dutch: “bij opbod”) and by decreasing 
bids (in Dutch: “bij afmijning”), in one session. 

Seller has the right to not accept any bid, at his sole discretion. 

The auction may be stopped or postponed at any time. 

Each bidder must be able to submit a bankguarantee issued by a reputable bank in 
Aruba to the amount of the highest bid increased with an amount equal to the auction 
costs. 

A private written bid can be submitted until March 1,2017. 

For more information: 

WWW.JOHNSONNOTARY.COM 



Update pa loke t'e 
detencionnan di 
diabierne madruga 
dor di Atraco Team 


MANERA ta conod cu despues cu Polis a emiti un 
boletin di busqueda di Joshua Geerman, kende ta ser 
considera un persona peligroso, el a keda diabierne 
atardi mes na KiViti y diasabra ultimo, Atraco Team 
a detene e otro sospechoso tambe relacionan cu e ca- 
sonan di Atraco pariba di brug. 


Ta trata aki di E.Z.H. Esey a sosode diasabra mainta 
na Warda di Polis San Nicolas. 

Pues total 4 sospechoso tin deteni relashona cu e ca- 
sonan di atraco y maltrato pariba di brug . 


TA BUSCA 


TIP 

LINE 

CALL: 

11141 



15652 

K.RA 

17-11-15 


L 

TIP 

LINE 

CALL: 

11141 


JOSHUA GEERMAN 

“MI tabata riba un tour y a bin topa cu e tristo pinturanan riba 
Bushiribana Gold Mine Ruins. Hopi tristo mes. 

E hecho aki ta totalmente condenable. Mi a sinti un tristesa hopi 
profundo den mi ser. Autoridad mester sali y busca e malhechor 
aki y condene cu tur peso di ley. 

Please si un di boso por a manda un mensahe pa pueblo por mira 
e desaster aki. Turistanan ta casi yora cumi aki, condenando e 
hecho aki totalmente. E cos aki tin pa stop”, asina aki nos di 
AWEMainta a haya un plegaria y un hecho condenable. 

Esnan cu a haci nan mes culpable na pedofiel, a haya nan castigo 
caba, anto paldco ta sigui haci daño na un herencia di e pueblo aki? 

Pago di number 
di auto na MFA ta 
rapido y eficiente 



COMO parti di e trabou den ekipo cu MFA Noord 
y Paradera ta haciendo cu Departamento di Impuesto 
pa maneha e fluho grandi di clientenan, ta imple- 
menta dos servicio adicional cu ta agilisa e proceso 
di pago di number di auto. 

Ademas di un persona exclusivo pa controla cu tur 
cliente tin e documentonan nan ordo, tambe ta duna 
acceso na computer y intemet pa haci pagonan online. 

E funcionario adicional ta un sistema cu a funciona 
hopi bon na MFA Paradera y p’esey a opta pa aplik’e 
na Noord tambe. Banda di e balienan regular, tin un 
mesa cu un persona cu ta atende e cliente despues 
cu esaki a coy su number y bay ariba. 

E funcionario ta haci un trabou di prepara e docu- 
mentonan y anotacion pa ora yega na e cahero, esaki 
ta proceso tur cos mas lihe. “Esey ta yuda hopi cu nos 
por maneha e fluho di hende hopi mas lihe”, asina 
Richard Tromp, Gerente di MFA Noord a bisa. 

E mesun persona tambe por prepara e documento 
pa despues e cliente por haci e pago sea na banco of 
online. Pa esaki no mester coy number ni para den rij. 
Tampoco mester bay cas; na MFA Noord mester ta 
dirigi e cliente pa e computernan cu acceso na Wi-Fi. 
Den 10 minuut ta keda cla y ta bay bek ariba pa haya 
su stempel sin mester di para den rij. 


Johns®n 

notary services 


AUCTION 

ex. 3:268 Civil Code of Aruba 

THURSDAY MARCH 16, 2017 

On Thursday March 16, 2017, at 11 AM, at the Conference 
Room of the Chamber of Commerce, Irausquin Boulevard 10, 
Aruba, will be auctioned in public: 

1. A residential house locally known as 

MATADERA 10-B 

standing on a parcel of full ownership land, 536 m2 in size, situated 
at Matadera in Aruba, locally recorded as First Division Section L 
number 4450. 

Starting bid: to be announced 


2. A residential house locally known as 

POS CHIQUITO 7-P 

standing on a parcel of public land, 566 m2 in size, situated in Pos 
Chiquito in Aruba, locally recorded as Thirth Division Section G number 
2986. The lease rights expire on March 22, 2067. 

Starting bid: Afl. 158.000,-- 

3. A residential house locally known as 

PAPILON 508 

standing on 2 parcels of full ownership land, in total 427 m2 in size, 
situated Papilon in Aruba, locally recorded as 5-M-172/1974 D 11949 
and 5-M-173/1974 D 11950. 

Starting bid: Afi. 120.000,- 

AUCTION NOTARY: T.R. Johnson, LL.M. 

The auction is subject to the general conditions for foreclosure auctions and 
special auction conditions which will be determined by civil law notary T.R. 
Johnson. 

The auction will take place by raising bids (in Dutch: “bij opbod”) and by 
decreasing bids (in Dutch: “bij afmijning”), in one session. 

Seller has the right to not accept any bid, at his sole discretion. 

The auction may be stopped or postponed at any time. 

Each bidder must be able to submit a bankguarantee issued by a reputable 
bank in Aruba to the amount of the highest bid increased with an amount equal 
to the auction costs. 

A private written bid can be submitted until March 1, 2017. 


For more information: 


WWW.JOHNSONNOTARY.COM 

Refineria di Aruba (RDA) ta contento 
di mira mas di 100 trahado nobo 

Trabounan di 

rehabilitacion ta cuminsando 
na CITGO Aruba 




DESPUES di a firma e acuerdo principal aña pasa, a sigui e 
proceso den cual Refineria CITGO Aruba ta scoge e consorcio 
di contratista principal, cu na su turno lo scoge e contratistanan 
local y trahadonan local pa cuminsa traha. E proceso ey a inicia 
awor y Refineria di Aruba, siendo e doño di e infrastructura tabata 
contento di experencia entrega di algo mas cu 100 badge diabierna 
ultimo pa empleadonan nobo den e refineria. 

Diabierna mainta, e Lab-Building di Refineria CITGO a sirbi como 
centro di encuentro pa un grupo di trahadonan nobo cu ta den 
servicio awor pa e rehabilitacion di e planta di petroleo. 

Tur esaki a sosode den presencia di Prome Minister mr. Mike 
Eman, Minister di Energia Ing. Mike de Meza, Minister di Tra- 
bou, Drs. Paul Croes y Office Manager di Refineria Di Aruba N.V. 
(RDA), Francie Solognier-Croes hunto cu Herbert Mensche y 
Phill de Souza, tambe di Refineria di Aruba. Durante e encuentro 
Refineria CITGO a parti badge pa e empleadonan nobo. 

A emplea mas cu 100 hende na Refineria CITGO pa medio di 4 
diferente contratista grandi. 

Tin mas contratista na caminda, pues lo emplea mas trahado 
tambe. 

Actualmente Refineria CITGO ta haciendo e prome fase di tra- 
baonan di rehabilitacion cu ta encera preparacion y inspeccion 
como tambe calculacion di costo cu tin cu haci y defini ki tipo di 
trabaonan tin cu prepara pa por bay ehecuta e proyecto. 

Pa haci esaki lo contrata hopi trahado local. Den e siguiente si- 
mannan lo nota cu mucho mas hende lo haya trabao den diferente 
ramo cu awor ta limita na empleadonan den inspeccion, mecanica, 
ingenieria, planificacion y calculacion di costo. 

Gu tempo lo mira cu e trabao ta bay bira mas grandi y lo mira hopi 
lihe un escala di funcionnan cu lo wordo contrata pasobra trabao 
den refineria ta multi disciplinario. Ta premira den e lunanan 
nos dilanti lo emplea centenares di hende mas na trabou. Pa fin 
di aña lo surpasa 1000 hende trahando. Ya caba tin poco mas di 
200 hende trahando den e refineria. 

Hecho ta cu Refineria di Aruba (RDA), siendo un compania estatal, 
ta doño di henter e refineria. E trabaonan di RDA ta pa supervisa 
tur loke ta tuma luga riba tereno di e refineria ya cu nan ta doño di 
e compleho. RDA awor ta manehando e terenonan cu antes tabata 
pertenece na Refineria Valero pero cu a bay bek pa Gobierno. A 
haci e terenonan limpi y evalua e forma di mas util pa uza nan. 

Francie Solognier-Croes, Office Manager di RDA, a expresa cu 
nan ta contento di mira e prome paso... “y nos ta felicita CITGO 
Aruba cu esald. Naturalmente pa nos ta hopi great di mira tatanan 
di famia, mamanan di famia ta hayando trabao den refineria y 
poco poco e cantidad di empleadonan lo crece. Intencion ta pa e 
refineria draai di tal forma cu pronto mas contratista lo haya chens 
pa ofrece nan servicionan y manera menciona caba, esald ta djis 
e prome paso di cual nos ta hopi contento di mira.” 

Desde dia 1 di october 2016, Gobierno a funda Refineria di Aruba 
N.V. cu tin e concesion pa maneha e refineria, e terenonan y ta 
supervisa e huurdo, CITGO Aruba Refinery, den nan operacionnan 
diario. Alvin Koolman, un experto den e industria petrolero, ta 
na cabes di e compania, cu ta doño tambe di Fuels Marketing & 
Supply Aruba cu ta maneha distribucion di gasolin, diesel y fuel 
oil pa nos pais. 

Marcando historia na Universidad di Aruba 

Mr. Dr. Ryfond Santos do Nascimento a 
demostra cu nunca ta laat pa cuminsa di nobo 

Ehempel di un "drop out" di VWO cu awe ta un docente PhD na Universidad di Aruba! 



MR. Dr. Ryçond Santos do Nascimento 
a marca un momento historico pa Univer- 
sidad di Aruba como e prome persona cu a 
logra su grado di Ph.D na Aruba. 

Su storia ta uno di exito cu no a cuminsa 
cu un relacion “comun y coriente” cu ense- 
ñansa, e no ta un excepcion tampoco, pero 
su decisionnan den su trayecto, su trabao 
duro, su determinacion y su logronan den su 
buskeda pa un miho porvenir y un estudio 
avansa, tin como resultado cu awe Ryçond 
ta considera un ehempel, un inspiracion y 
un role-model. 

Ryçond Santos do Nascimento ta splica cu 
el a bay basisschool manera tur otro hoben. 
Despues di Idas 6, el a bay Colegio 7\rubano 
y den VWO 5 el a drop out. 

Ryçond Santos do Nascimento, actual- 
mente Doctor of Philosophy, a traha den 
construccion y despues pa dos aña a traha 
ta chapi curanan rond Aruba. E ta conta 
cu el a topa cu un señora cu ta 
traha na IPA, kende a puntr’e 
pakico e no ta sigui studia. E1 J 
a inform’e cu e por haci un V 

examen special, esta e “col- 
loquium doctum” pa e keda 
acepta na IPA, aunke e no tin l 
su diploma di VWO. 

Ryçond Santos do Nas- 
cimento a tuma e reto na 
serio y tanten cu e tabata na 
IPA el a mira cu e por haci 
e colloquium doctum tambe 
pa admision na e facultad di 
ley na Universidad di Aruba. 
Consecuentemente el a 
pidi permiso na IPA pa e 
tuma un luna pa prepara 
pa e examen pa drenta 
Universidad y esaki nan a 
dun’e tambe. 

E1 a haya su “calling”, loke a 
capta su atencion y interes, na Uni- 
versidad di Aruba. E1 a caba su estudio 
y a solicita pa traha na Universidad, unda 
cu el a bira y ta actualmente docente di 
“staats- en bestuursrecht”. 

Inicialmente, aunke su preferencia ta den e 


area di “Privaatrecht”, tur cupo tabata yen 
caba y el a scoge pa e tema di “Buitenlandse 
Betrekkingen” den cuadro di “Staatsrecht” 
pa su investigacion, na momento cu el a 
opta pa sigui studia y pa e bay logra su PhD 
y asina bira Doctor. 

Durante cu e tabata trahando riba esaki, 
el a yega na otro topiconan relaciona na 
relacionnan cu exterior, esta Aruba su con- 
stitucion pa cu buitenlandse betrekkingen; 
y a ripara cu tabatin hopi pregunta rond di 
e structura di Reino Hulandes. 

E1 a dicidi pa enfoca riba e parti di consti- 
tucion y esaki a bira tambe su investigacion 
pa su disertacion. A observa cu autornan 
huridico a indica cu falta informacion pa 
cu statuto particularmente pa loke ta trata 
e relacionnan cu Aruba, Corsou y Sint 
Maarten. 

“Mester compronde e structura di Reino 
pa por compronde hopi otro topico manera 
e. o. “toezicht” y “geschillenregeling” pa 
yega na solucionnan”, el a añadi. 

“Si no tin comprondemento di e 
structura, no por compronde 
unda por haci cambio pa 
“hef op” deficit demo- 
cratico y trece igual- 
dad entre e paisnan”, 

i :; asina Ryçond Santos 

do Nascimento a 
i i' subraya. 


unda cu tin e pensamento cu pasobra tin 
un pais grandi cu casi 17 miyon habitante, 
cu e pais grandi lo tin e ultimo palabra pa 
cu ley y maneho (bestuur) di e islanan. 

E punto di salida di Reino ta cu tin 
pueblonan den Reino y for di punto di 
bista di democracia mester duna un bos na 
cada pueblo pa por tuma decisionnan, el 
a bisa, esey ta locual falta den Reino na e 
momento ald. 

E mensahe cu Universidad di Aruba su 
prome Ph.D ta comparti cu comunidad ta 
basa riba e importancia di studiamento. 
Estudio ta un inversion den e futuro di e 
persona y henter su famia; un bon estudio 
ta conduci na un miho entrada y miho cuido 
di e famia. 

E1 a conclui bisando cu ora un persona 
ta hoben e ta kere cu e por soluciona tur 
problema su mes, pero hecho ta cu su ex- 
periencia cu un “papel” den su man hopi 
mas porta ta habri y tin mas opcion pa 
scoge di dj’e. 

Mr. Dr. Ryçond Santos do 
Nascimento ta gradici 
su famia, su señora y 
3 yiunan cu a apoy’e 
y sosten’e den e 
trayecto dificil aki 
di ta casa, tata, do- 
cente y studiante 
na mes momento. 


Mester considera 
tambe cambio 


den 


situ 

Minislernan Eman, Croes y 
de Meza hunto cu gerencia 
di CITGO a yama bon bini 
na conlratistanan local 

Prome 100 trahadorta cuminsa cu proceso 
di rehabilitacion di Refineria di Aruba 


DURANTE un ceremonia diabierna mainta na San Nico- 
las, a toca honor na Prome Minister Mike Eman y Minister- 
nan Mike de Meza y Paul Croes pa haci entrega di mas un 
cantidad grandi di badge n’e prome grupo di trahadornan di 
contractistanan local cu a cuminsa cu e trabou pa rehabilita 
e refineria di Aruba. 

Ta trata di empleadonan di contratistanan grandi local cu 
hopi experiencia den refineria na Aruba: Oduber Contractors, 
PWEC, Doushar y Goedecke. 



Por a sinti cu tabata reina un alegria grandi bou di e traha- 
dornan cu a ricibi, oficialmente, nan ‘badge’ cu ta permiti nan 
move den e instalacionnan di e refineria. 

“Esaki ta un dia hopi special,” tabata palabranan expresa pa 
Prome Minister Mike Eman, pero un sentimento expresa 
tambe pa su coleganan Minister Mike de Meza, Paul Croes y 
tambe empleadonan di contratistanan presente como tambe 
representantenan di gerencia di CITGO. 

E mainta a wordo habri oficialmente dor di Alirio Zambrano, 
Refinery Project Director di CITGO, kende a bisa cu “ta un 
gran placer cu nos ta ricibi boso tur awe, den nos cas special- 
mente den e edificio aki cu t’e prome cu nos a pone den funcion 
y hopi mas lo sigui, mientras cu e trabounan ta sigui avansa.” 
Palabranan di elogio Zambrano tabatin p’e proyecto di pone e 
refineria den funcion y tabata agradecido cu e mandatarionan 
a acepta e invitacion pa comparti cu GITGO otro ‘milestone’ 
den e proyecto. 

“Ta bay tin mas ‘milestone’ na caminda,” el a enfatisa cu hopi 
alegria. 

E mainta aki a keda presenta tambe top di e team di manage- 
ment di Gitgo Aruba; sr. Ray Buckley, Danny Hannigan y Ed 
Oduber. 

“Esaki ta un placer un satisfaccion, pasobra no solamente nos 
a firma un acuerdo algun luna atras pa reapertura, pero awe 
nos ta pone cara n’esaki,” Prome Minister Mike Eman a bisa 
e trahadornan presente. 

“Y e t’e momento cu nos a spera riba dje,” y el a enfatisa cu, “e 
contenido di e papelnan tabata bunita, y nan cantidad grandi, 
pero en realidad loke ta importante den henter e proceso aki 
ta cu e cuponan di trabou pa nos hendenan, bienestar pa nos 
hendenan y un futuro prospero pa Aruba.” 

Prome Minister Mike Eman a señala cu e tin hopi confiansa 
den e trabou cu ta bay cuminsa, mirando e companianan en- 
volvi y conoci pa nan experticio den e sector aki. 

Sr. Eman a recorda tambe cu den e grupo cu a ricibi nan badge 
tin hopi cara familiar cu operacion di e refineria. 

E mandatario a pidi aplauso p’e companianan envolvi y nan 
empleadonan y naturalmente a gradici GITGO p’e confiansa 
demostra den Aruba. 

Pa finalisa Eman a pidi un “standing ovation” pa Minister ing. 
Mike de Meza, kende a hinca hopi esfuerso den reapertura di 
e refineria hunto cu su colega Minister Paul Groes. 

“Pa nos esaki ta un momento yena di emocion.” 

Awor cu a cuminsa cu rehabilitacion di e facilidad petrolero, 
por spera cu den poco tempo ta acelera e proceso di tuma mas 
hende na trabou pa por completa e trabou grandi aki. 

UPAEP ta uzando Aruba conno ehempel pa henter e region 

Post Aruba transformando 
di entrega carta pa entrega paki 

Pero ta rekeri compromiso serio di tur empleado 


“SI antes tur compania tabata manda carta, 
recibo, statement y mucho mas via Post, cu 
tecnologia moderno, tur cos a bira digital. 
Nos no por keda man crusa y mira e mer- 
cado bay laga nos. Post tin un vision nobo 
caminda nos ta bay restructura y reestablece 
nos mes riba mercado. Esaki ta trece cu ne cu 
Post mester re-inventa, inova y transforma 
nos servicionan di un forma integral, unda e 
enfoke ta pa adapta nos mes pa por acomoda 
e deseonan y exigencianan di nos clientenan. 
Esey ta precisamente locual mi ta haciendo”, 
asina Guillermo Raymond, director di Post 
Aruba N.V. a duna di conoce despues di e 
protesta di un grupo di empleado afilia na 
sindicato SEPPA. 

A consecuencia di tur tipo di tecnologia 
nobo, Post Aruba N.V. ta directamente bou 
di hopi presion, no solamente local, pero 
tambe internacional pa keda bin cu otro 
servicionan cu ta produci entrada y ta den 
nan industria di servicio di entrega. 

Post lo bira un partner mas instrumental den 
busca y entrega pald na vVuba mes, como un 
forma di comodidad pa clientenan. Ya caba, 
mayoria entrega ta paki, aunke cu mayoria 
ta bini di afo. 

Algun luna pasa tabata na Aruba e Secretario 
General di Union Postal de las Americas, 
España y Portugal (UPAEP), Lic. Roberto 
Gavanna Merchan, pa reunionnan impor- 
tante cu Post vVuba N.V. y cu Gobierno. E 
dirigente di e organisacion cu ta conta cu 28 
pais miembro, a bisa cu vVuba ta tumando 
decisionnan importante pa cu moderni- 


sacion di servicio postal. 

Nan tin algun tempo caba trahando cu e 
director Guillermo Raymond y su personal 
riba varios aspecto pa eleva e nivel di servicio 
y agrega servicionan nobo y necesario. 

Un di e proyectonan andando ta e certificado 
di siguridad postal, unda cu lo certifica Post 
7\ruba dentro di poco como un di e paisnan 
cu tin e miho servicio y procedemento pa 
loke ta siguridad postal den e region. Den 
servicio di EMS tambe Aruba a conoce un 
adelanto enorme. 

Post a subi di puesto 146 entre 192 pais 
te na puesto 40, cu ta confirma un servicio 
di un calidad halto. Tin otro proyectonan 
pendiente, incluyendo un reunion regional 
cu tayernan di nivel halto. 

“Nos semper tini oido pa tur nos emplead- 
onan y portanan di gerencia semper ta habri. 
Gerencia tin un bon relacion cu SEPPA y a 
reuni cu nan den presencia di Minister mr. 
Drs. Richard vVends unda a aclaria varios 
inkietud, basa riba informacion incorecto”, 
di acuerdo cu e director di Post vVuba. 

Post Aruba N.V. semper ta trata di mantene 
tur trahado cu ta cumpli na trabou. Sin 
embargo, e realidad ta si cu e cantidad di 
trabou a reduci hopi. Post mundialmente 
ta pasando dor di momentonan mas preo- 
cupante den su historia. Tur organisacion 
Postal den region ta confrontando retonan 
masha dificil te hasta catastrofico. 

Ta p’esey mas cu nunca awor pa sobreviven- 
cia di Post Aruba N.V., ta hopi importante 


pa trahadonan y sindicato, traha hunto cu 
gerencia, pensa hunto, pone schouder bou 
di proyectonan, pa hunto nos pone Post 
progresa y mantene cuponan di trabou. 

“Mi ta keda kere den e abilidad y sabiduria 
cu cada un empleado di Post tin pa por pone 
tur cos un banda y mira e retonan aki como 
un oportunidad unico pa sigui desaroya 
nan mes como expertonan den nan trabou, 
mientras nos tur ta reconoce e temponan di 
aceleracion cu nos ta den”, asina Guillermo 
Raymond a expresa. 

E mes a cuminsa traha 33 aña pasa como 
partido di carta y a crece den e compania 
te bira director, conociendo tur funcion, tur 
structura y procesonan interno. 

Aparte di reconocemento local, Guillermo 
Raymond ta conta cu hopi reconocemen- 
to internacional pa su 
conocemento y ex- 




Noticia 


Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Ricibi AWEMainta tur dia den bo inbox 

Rector Dr. Glenn Thodé to orguyoso cu: 

Awor por studia pa ^^Bachelor^^ ^^Master^^ y hasta pa ^^PhD^^ 

Po prome biaho den 28 aña di existencia di Universidad di Aruba 




OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 17 Feb, 2017 EN TOT NADER ORDER 


Canadese dollar 


CAD 


1.34 


1.36 


1.38 


Zwitserse frank 
(per 100) 

CHF 

178.10 

178.82 

179.62 

Pond sterling 

GBP 

2.14 

2.19 

2.25 


Japanse yen 
(per 10.000) 

JPY 

156.53 

EURO 
(per 100) 

EUR 

187.97 

Deense kroon 
(per 100) 

DKK 

24.53 

Noorse kroon 
(per 100) 

NOK 

20.39 

Zweedse kroon 
(per 100) 

SEK 

19.06 


157.96 

159.55 

189.68 

191.59 

25.25 

26.05 

21.11 

21.91 

19.78 

20.58 


BANCO Dl CARIBE 


valuta 


Ned. Antil. Gulden ANG 
Per ANG 100 

Amerikaanse dollar USD 


aankoop van publiek 


bankpapier 


wissels, CHQ's 
reischeques en 
overboekingen 


98.00 

100.00 

1.77 

1.78 


biljetten 100.20 

chq./overboeking 100.00 

1.80 


verkoop aan 


publiek 


UNIVERSIDAD di Aruba a celebra 
un momento historico cu otorgamento di 
su prome diploma di PhD (Doctor of Phi- 
losophy) na Ryçond Santos do Nascimento 
diahuebs ultimo.E ultimo aki a presenta 
y defende su tesis titula “Het Koninkrijk 
ontsluierd” dilanti un comision di evalu- 
acion, forma pa profesornan y docentenan 
di Universidadnan na Hulanda y Corsou, cu 
e Rector di Universidad di Aruba na cabes. 

Dr. Glenn Thodé, kende ta Rector di Uni- 
versidad di Aruba a splica cu Ryçond Santos 
do Nascimento a prueba cu tin otro mane- 
ranan pa descubri y discuti conocemento 
nobo pa medio di investigacion cientifico 
di e tema cu ya a conoce analisis hopi pro- 
fundo, esta “statuut di Reino Hulandes”. 
Glenn Thodé den nomber di e comunidad 
academico di e universidad a gradici y fe- 


licita Dr. Ryçond Santos do Nascimento 
pa e trabao cu el a haci, demostrando “cre- 
atividad nobo”. 

E1 a prueba cu den e ramo di ley na Uni- 
versidad ta posibel pa cana e trayectorio 
completo di “Bachelor”, sigui pa “Master” 
y awor hasta na nivel “PhD”. 

Gu e logro historico aki ta demostra cu 
un studiante di Aruba por cana henter e 
trayecto aki na cas mes. Glenn Thode a 
bisa, e por midi su mes cu cientificonan di 
rond mundo, di otro universidadnan y e por 
drenta den debate y convence nan cu e tin 
bon argumento y asina yuda cu e evolucion 
di ciencia na Aruba pa medio di su trabao. 

“E promocion di Ryçond Santos do Nasci- 
mento tabata posibel como cu Universidad 
di Aruba mes tin un profesor nombra pa e 


universidad kende a guia e proceso di su 
investigacion cientifico. Na final Ryçond 
Santos do Nascimento por a convence e 
comision cu el a descubri conocemento 
nobo, formanan nobo pa mira e tema cu el a 
investiga”, asina rec- 
tor Glenn 
Thode a 
agr e - 

ga- 

Proitie Minister orguyese di e 
tesis di Ryfond do Nascimento 



Prome Minister Mike Eman diahuebs anochi a 
expresa di ta sinti su mes hopi orguyoso cu un te- 
sis di doctor ta wordo defendi na Aruba. Esaki el 
a bisa despues di a presencia pa su mes e defensa 
cu Ryçond do Nascimento a haci pa su tesis titula 
“Het Koninkrijk ontsluierd”. 

“Mi ta sinti un orguyo grandi ora cu un yiu di 
tera promove y scoge pa hacie na Universidad di 
Aruba. Esaki ta e prome doctor cu ta defende su 
tesis na Universidad di Aruba”, Minister Eman 
visiblemente satisfecho a expresa. 

Na mesun momento a bini den mente di e manda- 
tario co-fundado di Universidad di Aruba, dr. Mito 
Croes (d.f.m.), kende, si tabata na bida, tambe lo a 
sinti un orguyo grandi pa mira cu Aruba ta crea su 
mesun profesionalnan gradua cu e titulo di doctor. 
Eman no por a lubida su amigo y consehero mr. 
drs. Piet Pronk (d.f.m.), kende semper a sinti un 
orguyo grandi di Aruba su Universidad. 

E tesis, ‘Het Koninkrijk ontsluierd’, tin un relevan- 
cia grandi riba e discusionnan cu tabatin y tin den 
Reino, segun Prome Minister Eman. 

“Tin biaha ora cu e discusionnan ald ta wordo hiba 
na nivel politico, nan ta haya un tono emocional 
y no semper ta keda hopi cla pa e ciudadano di 
cuanto rason Aruba tin. Awe nochi por a scucha e 
presentacion y tesis di Ryçond, unda cu e ta bisa cu 
un sistema constitucional, un sistema democratico, 
mester ta basa rib’e hecho cu e pueblo su bos ta 
esun cu finalmente ta dicidi”, el a expresa. 

Den Reino a traha un Statuut, unda cu a bisa cua 
ta e temanan di Reino. “Nos mes a entrega eseynan 
pa haci na temanan di Reino, manera Defensa y 
Relacionnan Exterior. Pero temanan cu nos a bisa 
ta temanan nacional no por wordo haci temanan di 
Reino, manera p. e. ora cu presupuesto di Aruba. 
Dr. do Nacimento a splica esey hopi bon. Y tambe 
e forma con Gobernador a wordo nombra ta den 
linea recta contra henter e sistema constitucional”, 
el a continua bisando. 

Prome Minister Eman ta kere cu e tema importante 
cu e tesis aki ta bay contribui na dj’e ta e discusion 
cu tin ta rib’e hecho cu na momento cu un decision 
manera ariba menciona wordo tuma, den Conseho 
di Reino mester tin un instancia independiente na 
unda por acudi pa pone e diferencianan di opinion 
huridico na discusion. Esaki pa mira si ta trata un 
tema di Conseho di Minister di Reino of di e pais. 
“Mientras cu no tin e instancia aki ta keda haya 
polarisacion inecesario den Reino. Nos tur ta kere 
den Reino y kier pa e funciona”, e mandatario a 
splica. 

E instancia Prome Minister a papia di dj’e ta algo 
cu dr. do Nacimento ta pidi p’e tambe den su tesis. 
“Mi ta haya cu el a duna un contribucion grandi 
pa cual mester busca un solucion cientifico.” 

Apesor di algun problenna 

Parada di Luz labata bunita y carga cu ambienle 

DIASABRA anochi, a tuma lugar e tan spera 
Lighting Parade di Playa, cu tabata un anochi 
yena cu ambiente. 

Tabatin algun dolor di cabez p’e lidernan di grupo 
pa pone nan banda yega na tempo y sali segun e 
secuencia. Asina mes e parada no a haya retrazo 
y asina e gruponan a ranca sali un prome cu otro 
riba un ritmo dushi. 

Cant’i caminda for di tempran un grupo grandi 
di hende a prepara nan mes pa ta testigo di e 
Lighting Parade pasa bay. 

Un cantidad di 7 grupo a percura pa un parada 
unda miles di hende tabata pendiente pe na 
Aruba, pero tambe den exterior. Awe nos di 
AWEMainta ta presenta algun foto di e site di 
ClickCarnaval pa duna un bista di e parada di 
Lighting diasabra anochi. 


Dushi Carnival Group a habri e parade cu banda 
“The Madness”, sigui pa Champagne Carnival 
Group cu Tsunami Aruba. E secuencia no a 
sigui, ya cu Los Laga Bai, cu tabata nr. 3. a haya 
problema cu su treklcer, cu mester a ser cambia 
y nan a manda nan te pen-ultimo. Pero esey no 
ta problema pa Los Laga Bai, cu sa di pone am- 
biente riba caya. 

Y cu a keda recompensa tambe pe publico na 
banda, cu reconoce cu Los Laga Bai t’e grupo di 
ambiente. 

Asina mes no tabatin retrazo den e parade. E Last 
Lap Band e aña ald tabata BMW. E permiso di 
SMAC tabata te 2or, pero net algo pasa di lor 
e Last Lap a pasa final di e ruta bay direccion 
pabou..Asina pueblo a goza di un Lighting Pa- 
rade cu sigur ta duna hopi pa papia. Pabien n’e 
participantenan, kendenan sa a duna pueblo un 
parada cu nan ta desea di mira. 

GSDM 


cabes 


FECHA 


ORA 


EVENTO 


LUGAR 


Feb 24 


08:00pm - 02:00am 


Parada di Luz SN 


San Nicolas 


Parada Grandi (SN) 


Feb 25 


11:00am - 07:00pm 


San Nicolas 


Parada Grandi (Playa) 


Oranjestad 


Feb 26 


11:00am - 07:00pm 


Feb 26 


08:00pm - 12:00am 


Kimamento do Momo 


Oranjestad 


Feb 27 


• * . 




^ * O Online ó ' K?v www.awemainta.com 

Le Groove y Miniteca Metropolis a pone tur hende den ambiente 

Celebrando Carnaval 63 cu 
"Company goes Hora Loca" 

Na Balashi Beergarden 




RIBA diabierna ultimo despues di 5’or di atardi, 
MetaCorp y su subsidiarionan a drenta den “Hora 
Loca” na Balashi Beergarden. Tur empleado a prepara 
nan mes pa drenta den e ambiente di carnaval. Le 
Groove y Miniteca Metropolis a percura pa entre- 
tenimento y bon musica. 

E diferente compania resortando bou MetaCorp y 
nan empleadonan a drecha nan t-shirtnan mustrando 
nan creatividad y tur esaki cu e tema di “Hora Loca.” 

Pa esunnan cu a presenta cu e creacionnan mas 
loco di “Hora Loca” tabatin premio. E compania ta 
conoci pa regularmente tin evento pa su emplead- 
onan, manera ta Carnaval, hacimento di deporte 
hunto, dianan social, partimento di ham fin di aña, 
tiramento di pagara, celebracion ora di hubilarionan 
y hopi mas. Di berdad cu e empleadonan ta forma 
un famia grandi cu ta traha diariamente pa hiba nan 
mes y e companianan padilanti. 

Parada di Mucha na San Nicolas ta 
confirma cu Aruba tin Carnaval pa rato 

E aña tabatin un cambio den Parada di Carnaval di Mucha, unda 
siman pasa a celebra esaki na Playa y ayera na San Nicolas, sigui 
cu kimamento di momito. 

E cambio aki tog a ser cuestiona, pasobra e no a hala e cantidad 
di hende, manera spera, pero semper ta purba. 

Hecho ta cu e tabata bunita y e biaha aki si a duna e muchanan 
ganador di roadmarch, a canta nan cancion. En todo caso, loke 
e muchanan a pone riba caya ayera, ta duna e garantia cu Aruba 
tin Carnaval pa rato. 




9 




Ihl 

Zenaida Croes a cunninsa su trabounan den refineria di Aruba 

"Nos tin cu gradici Minister Mike de Meza, Minister Paul 
Croes y sigur the Big Boss Prome Minister Mike Eman" 



ZENAIDA Croes tabata un di e casi 100 
trahado presente den e ceremonia oficial 
di entrega di badge di CITGO Aruba, cu 
ta duna nan aceso pa como trahado eherce 
nan trabounan den e compleho industrial 
di refineria di Aruba. E badgenan ta pa tra- 
hadornan cu ta haci trabou den e refineria, 
for di e specialista rib’e instalacionnan di e 
refineria te na administracion y mantencion 
di e compleho industrial. 

Trahadonan cu a ricibi badge ta di com- 
panianan local cu un trayectoria largo den 
refineria na Aruba: Goedecke, Oduber Con- 
tractors, Doushar, y PMEC. Ta hustamente 
cu e ultimo ald Zenaida Croes ta den servicio 
cu e refineria. 

Ta trata di un compania di ingenieria den 
cua e ta eherce e trabou di “Safety Inspec- 
tor”. E1 a ricibi su badge for di man di Prome 
Minister Mike Eman, kende hunto cu su 
coleganan Mike de Meza y Paul Croes tabata 
presente pa e ocasion special aki. 

Gabinete Mike Eman II, bou liderazgo di 
Minister Mike de Meza y su team di nego- 
ciadoman, hunto cu Minister Paul Croes, pa 
casi un aña a traha duro pa logra yega na un 
acuerdo cu e empresa Mericano CITGO pa 
tuma operacion di e refineria cu anterior- 
mente tabata wordo opera pa Valero Energy 
Corporation. 


“Awe mainta nos a ricibi nos badge den 
presencia di e Ministernan. Mi ta contento 
pasobra mi a traha 8 aña den e refineria. Aña 
pasa september mi a sali for di e refineria, 
pa drenta bek pa un periodo cortico cu un 
otro compania”, sra. Croes a splica. 

Na november el a wordo acerca un bes mas 
y mester a pasa den un proceso di entrevista 
y finalmente e luna ald el a wordo tuma bek 
den servicio. 

Sra. Croes a expresa di ta hopi contento cu a 
yega asina leu pa entrega badge na e prome 
grupo cu a cuminsa traha den e refineria. 
“Mi ta masha contento. Mi mes ta di San 
Nicolas y mescos cu tur hende nos tabata 
spera riba reapertura di e refineria. Nos tin 
cu gradici Minister Mike de Meza, Minister 
Paul Croes y sigur the Big Boss Prome Min- 
ister Mike Eman. 

Tremendo trabou y nos ta masha agradecido 


na nan tur pasobra nos tur ta depende di e 
refineria, p’esey mi gradicimento na un y 
tur cu a pone na granito di tera”, el a bisa. 

Pa Prome Minister Mike Eman tabata un 
momento yena di emocion y alegria di haci 
entrega di e prome badgenan, pasobra final- 
mente a move for di papel pa accion. 

“Esaki ta un placer un satisfaccion pasobra 
no solamente nos a firma un acuerdo algun 
luna atras pa reapertura pero awe nos ta 
pone cara na esaki”, Prome Minister Mike 
Eman a bisa e trahadonan presente. 

“Y e ta e momento cu nos a spera riba dj’e”, 
y el a enfatisa cu, “E contenido di e papelnan 
tabata bunita, y nan cantidad grandi, pero 
en realidad loke ta importante den henter 
e proceso aki ta cu e cuponan di trabou pa 
nos hendenan, bienestar pa nos hendenan 
y un futuro prospero pa Aruba.” 


MFA y SIAD trahando hunlo pa keda 
avansa den servicie na ciienle 


GERENTE di MFA Noord, Richard 
Tromp a duna di conoce cu su ekipo, mescos 
cu esun di MFA Paradera tin un bon comu- 
nicacion cu Departamento di Impuesto. 

E obhetivo comun ta, pa cada bes, mehora e 
nivel di servicio cu ta brinda na e clientenan. 
Riba base diario ta papia no solamente cu 
clientenan, pero tambe cu e propio traha- 
donan di e departamento pa evalua con 
e funcionamento ta canando. Ya caba ta 
preparando pa e proximo temporada grandi 
di pago di number di auto cu lo ta na juni. 

“Tur dia ta comunica cu otro y e contacto ta 


hopi bon. Nos ta paia cu cahera pa wak kico 
mester ahusto, kico nos por haci pa haci nan 
trabou mas facil y nos ta informa clientenan 
y maneha e fluho”, Tromp a splica. 

Ora cu e periodo actual pasa, lo sinta atrobe 
cu SIAD p’asina analisa con tur cos a cana. 
“Na juni ora mester paga e siguiente mita di 
aña, nos ta miho prepara pa maneha e fluho 
hopi mas miho.” 

Pa e siman aki cu sede principal di Departa- 
mento di Impuesto na Camacuri ta sera pa 
publico, ya MFA Noord y Paradera a reuni 
cu esnan responsabel di SIAD y a palabra 
cu lo manda dos trahado extra na cada Fa- 



cilidad Multi-funcional. 

Tambe lo monitoria inmediatamente pa 
wak si mester di mas hende, nan manda 
esaki tambe mas lihe cu por. Tromp a indica 
cu pa ora SIAD na Camacuri habri bek, ta 
spera di a baha e cantidad di persona cu tin 
pagonan pendiente. 

Cu tristesa pero gradicido pa e gran ehempel cu e tawata pa nos, e famia di Aruba Tourism Authority tin e 

tristo deber di anuncia fayecemento inespera di 

ERNEST ‘ENTY’ GIEL 


Na bida Enty tawata ehempei di e gran hospitaiidad Arubiano. 

Su carisma y gentileza tawata un di e tanto caracteristicanan contagioso di su personaiidad amabel y alegre. 

Enty a goza di bida y a celebra esaki tur momento posibel semper cu un sonrisa. 

Manera tawata Enty su propio palabranan: “Di e momento cu mi ta lanta mainta te na e momento cu mi ta 

bay drumi, mi ta goza mi bida estilo Rubiano.” 

Aruba Tourism Authority ta lamenta e perdida di nos colega stima y ta extende su palabranan di condolencia 
pa su esposa sra. Grace Giel, yiunan Yxselle, Erny, Emilaine, nietonan y demas famia. 

Nos lo despedi di Enty su resto mortal diaranson 22 di februari na 
Misa SantaAna Noord. 

Cu nos amigo Enty sosega na paz. 



Aruba Tourism 
Authority 

Prome cu fiesta di Los Laga Bai di diabierna anochi 

A lene un minut di silencio 
pn nnn participante, 

Enly Giel y pa Nando Browne 


PROME cu a duna inicio na fiesta 
di Los Laga Bai, dirigentenan a pidi pa 
tene un minut di silencio pa morto re- 
pentino di nan participante Enty Giel, 
kende tabata practicamente cla pa subi 
caminda diasabra anochi. 

E banda musical, Robert Jeandor y su 
Solo Banda, a agrega pa tene e minut 


di silencio pa tambe Nando Browne, 
kende tambe a fayece sorprendemente. 
E tabata un momento sigur emocional, 
unda Los Laga Bai y Robert Jeandor y 
su Solo Banda a rindi tributo na dos 
persona, cu nifica hopi pa nos Carna- 
val. Cu nan haya un lugar den Reino 
di Señor. 


Laga tur locual cu ta sperami ta bunita 
Laga tur locual cumi encontra na caminda ta bunita 
Laga tur locual cu ta rondonami ta bunita 
Laga tur locual mi laga atras keda bunita 
Y laga esaki nan termina den tur bunitesa. 



Cii liopi tristesa pero conforme cit bolimtad 
di Dios, agradecido pa titr lociial e la liaci y 
significa pa nos, nos ta aoiincia fayecimento di : 

Susana Felepina 
Ras-Maduro 

* 14 /02 / 1933 I 116 / 02/ 2017 
Viudii di Ecto V* Ras 


Yiiman ; Susan Ras y Ramsey Clemencia 
Giovamii Ras 
Giiia y Saiinin Daou-Ras 
Larry Ras 

Nieto V Nietanan : Nigel, Henry, Larrien, Gianiii, Tarrick, Tlieron, Mikayla 
Bisa Nieto y Bisa Nietanan : Jahzhyr, Niges, Aaliyah 

Na nomber di su mama : Anette Maduro - Lampe 


Rumannan; Lica y Ale Thiel y Famia 

Willem ( Bubu) Maduro y Famia 
Dico Maduro y Famia 
Maria Madurd 

Mariano y Betty Maduro y famia 
Le y Felicia Maduro y Famia 
Rosa De Cuba y Famia 
Lena y Pedro KeUy y Famia 
Bill y Sila Maduro y Famia 
Lucia Richards y Famia 
Frido y Deta Maduro y Famia 
Edwiri y Anchi Madufo y Famia 
Jado y Doy Maduro y Famia 
owinda y Buchi Janga y Famia 

Tur demas sobrino y sobrinanan, primo y primanaii, comer y compernan, 
sw'a y cuñanan y ihanan y demas amigo,"amiga y conocirnan, 

Demas famianan : Maduro, Lampe, Ras, Clemencia, Daou,Dammerman, 
Does Thijzen, De Freitas, Roctr^uez-Medina, Tliiel, Wever, Woiiters, De 
Cuba, Kelly, Everon, Richards, Dijkhoff, Tromp, Janga, Dirksz, Mirep. 

Ta imdtapa acto di despedida cual lo tuma lugar na Royal Funeral Home, 
diamars 21 Februari, 2017 for di 2:00 pm pa 4:00 pm* 

Adres pa coiidolencia : Royal Funeral Home, Dialuiia 20 Februari,2017 di 
7:00 pm te cu 9:00 pm, 

Di antemano nos kier a pidi nos disculpa si nos por a lubida un of otro 
famia den nos tristeza. Ta ditel nos imensamente, pero no ta ricibi bishita di 
condolencia na cas. 





(^vrterd 

“Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 


Cu honda pena pero oonforme cu boluntad di 
Dios nos ta anunoia fayeoimento di: 



Franciscus 
Johannes Tieleman 

Mihor oonooi oomo “Frans” 

W-12-1929 t1 7-02-201 7 

Esposa: Elsa Tieleman - Lacle t 

Yuinan: Graciela (Grace) Tieleman 

Rosalind (lentje) t & Anthony Eazari-Tieleman 
Erank & Sheri Tieleman-Shtogrin 
Angela & Paul Sieloff-Tieleman 

Nietonan: Amy & Viotor, Raohel & Brent & Benjamin 
Christina & Andrick, Marco & Dina, & Lisa 
Stefan & Trish, & Elise 

Bisanieto: David Joseph Boron 

Rumannan: Marie Boeret, Peter Tielemant, 

Han Tielemant, Roos Fontijn, 

Paul Tielemant 

Y tur su sobrinonan na Hulanda y Canada, 
ihanan na Aruba y hulanda. 

Swa Y Cunja: Carmen & Jenny Koolman 

Tur su amigonan di Aruba Rotary Club, 
y amigonan di oas, & Liesbeth van Gent, staff y 
personal di Tieleman’s Gfficemachines NV, 
Coffee Break & Arcades Architects NV. 

Ayudante na cas: Norma Gentiles 

Eamianan: Tieleman, Lacle, Koolman, Eazari, Sieloff, 
Shtogrin, Boere, Eontijn, Lampe, Croes, 
y demas famia, bisinja, amigo y 
oonooirnan na Aruba,.Hulanda, 

USA, Canada, 

Aoto di despedida lo tuma lugar Diaranson, Eebruari 
22, 201 7 na Aurora Euneral Home di 1 ’or pa 4’or di 
atardi, unda despues nos difunto stima lo wordo 
orema den seno familiar. 

Adres pa condolencia: Aurora Euneral Home, Cumana 
#76, Granjestad, Aruba. 

Disculpa nos si den nos tristesa nos por a lubida un of 
otro persona. 

Nos ta lamenta cu despues di entierro nos no por rioibi 
bishita di oondolenoia na oas. 

"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por steuns di loke Señor ta hasi" 
Salmo 33 

Cu inmenso tristeza nos ta anuncia fayecimento 
inespera di nos esposo, tata, welo, suegro y ruman 
stima 

Sr. Ernest 
Engelbert Giel 

Mihor conoci como"Enty" 

07-02-1958 17-02-2017 


Na nomber di su 


Esposa: 

Grace Giel-Feliciana 

Yiunan: 

Yxselle Giel y yiunan 

Emilaine Giel y yiunan 

Erny Giel y Valerie van Trigt y yiunan 

Manera yiu: 

Edgar Croes 

Nietonan stima: 

Deevah y Quiran Croes 

Caitlin y lan Arends 

Ava y Ethan Giel 

Manera nieto: 

Christopher Croes 

Mama: 

Sra. Vda. Petra Giel-Erasmus 

Rumanan: 

Eugene Giel 


Enrico Giel y Amanda Muyale y yiunan 
Marcia y Betto Thiel y yiu 
Nerisa y Ricky Quant y yiunan 
Xina y Greg Tromp y yiunan 
Evan Giel y Ingrid Geerman y yiunan 
Suegro y Suegra: Chonay y Mona Feliciana 

Swa y cuñanan: Roy y Editha Feliciana y famia 

Helen Feliciana y yiu 
Buckel y Carmen Feliciana y famia 
Tito y Mary Feliciana y famia 
Deca Feliciana y Hurby Palfit y famia 
Mando y Miriam Feliciana y famia 

Madrina stima: Sra. Sila Franken 



Ihanan: Josephine Kelly 

Richnell Rozenberg 
Helliene Henriquez 
Evanee Giel 


Omo y tantanan, prima y primonan, bisiñanan, amigo y 
amiganan, coleganan di ATA, colega y amigonan di 
CruiseTerminal, ex-colega y amigonan den sector 
turistico y demas famia: 

Giel, Feliciana, Erasmus, Croes, Arends, van Trigt, 

Muyale, Thiel, Quant,Tromp, Geerman, Odor, 

Henriquez, Boekhoudt, Rozenberg, Palfit, de Cuba, 
Mathilda, Inocencia, Rasmijn, Solognier, Lacle, Felicia, 
Luydens, Gil, Maldonado, Kelly, Hernandez, Pieters y 
Benschop. 

Acto di entiero ta tuma lugar diaranson 22 di februari 
2017 pa 4'or di atardi saliendo for di Misa Santa Anna pa 
Santana Catolico na Noord. E restonan mortal di Enty ta 
reposa for di 1 'or di merdia na Misa Santa Anna. 

Condolencia ta tuma lugar dialuna 20 di februari 2017 
na Aurora Funeral Home di 6or pa 9or di anochi. 

Nos ta lamenta cu despues di entiero nos no ta ricibi 
bishita di condolencia na cas. 


Disculpa nos si den nos tristeza nos a lubida un of otro 
famia. 


SV Universal preparando pa eleccion y 
buscando fondo pa renobacion di e club 

PA medio di e comunicado aki, directiva di SV Universal Ider pone e bario na 
altura di e ultimo desaroyonan cu a bin ta tumando luga cu e club. 

Na prome luga mester bisa cu e yobidanan cu tabatin e ultimo dos lunanan a 
causa basta daño na e club, pero a mustra tambe e mal estado di principalmente 
e daknan y murayanan. 

Debi na e situacion aki directiva mester a tuma e decision cu no por organisa 
actividad mas pa publico den e edificio di SV Universal di inmediato. 

Na mesun momento a cuminsa cu e proceso pa traha un rapport di e gastonan 
envolvi pa drecha e dak, murayanan y renoba e bañonan completamente y 
cuminsa cana e caminda pa busca financiamento necesario. Loke tambe mester 
remarca cu na momento e directiva aki a tuma over, a hereda un debe di 31 mil 
florin di belasting cu a bin ta pagando poco poco y cu ta un peso hopi pisa na e 
momentonan aki. 

Cu e poco cu tabatin disponibel a logra organisa diferente evento den 2016 cu 
a yuda cumpli principalmente cu e debe di belasting. 

Directiva ta lamenta di mester a yega na e decision aki, pero e ta pa propio sig- 
uridad di esnan cu ta haci uzo di e sala grandi. 

Sin embargo, ta evaluando pa tene un celebracion riba 18 di maart, rib’e veld 
p’asina e bario toch pa celebra e dia nacional. Pa esaki lo tin mas informacion 
den e dianan cu ta bini. Tambe a keda papia den e ultimo reunion di directiva 
cu ta cuminsa e preparacionnan pa eleccion di directiva. Mirando e temporada 
di carnaval, e eleccion lo tuma luga na inicio di maart, 2017. 

Si tin un grupo interesa pa forma parti di e siguiente eleccion pa directiva, nan 
por manda nan nomber via svuniversaruba@gmail.com, mientras cu ta cuminsa 
busca e firmanan di apoyo necesario. 

Tur persona cu ta inscribi como miembro por postula nan mes como candidato 
pa directiva y por participa den e reunion general di miembro cu fecha lo wordo 
anuncia despues. 




FUNDACION CAS pa COMUNIDAD ARUBANO 
ta anuncia fayecimento di 

Sra. Susana Felepina Ras-Maduro 

cariñosamente yama “Pina” 

Na bida mama di nos colega Susan Ras 

Nos profundo condolencia ta bay na nos colega Susan y demas famia. 
Hopi forsa den e momentonan dificil aki. 

Cu Susana sosega na paz. 


Gerente y Personal 


FUNDACION CAS PA COMUNIDAD ARUBANO 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu honda pena pero conforme cu boluntad di 
Dios nos ta anuncia fayecimento di: 



Dominico Laurens Maduro 

Mihor conoci como: “Domi” 

*25-09-1944 t09-02-2017 


Na nomber di su: 

Yiunan: 

Marjorie y Viotoriano Koolman-Maduro y famia 
tAstrid Maduro y famia 
Lilian Maduro y famia 

Mama di su yiunan: Luoia Kelly 

Rumannan: 

Lucila Lampe-Maduro 

Isildo y Barbara Maduro-Croes y famia 

Dolores y Pedro Geerman-Maduro y famia na Hulanda 

Juan y Maria Maduro-Arends y famia 

Tanta: Veneranda Angela 

Swanan: 

Albert Bremo 
Francisco Damian 
tMario Bremo 

Amigonan di oas: 

Belin Dabian y famia 
George bislip y famia 
Hendrik Krozendijk y famia 
Sonny Angela 
Betico Roga 

Su 15 nieta(o)nan, 13 bisanieto(a)nan, sobrino(a)nan, 
sobre sobrino(a)nan, primo(a)nan, bisiñanan, amigonan, 
conocirnan 

Demas famia: Maduro, Koolman, Lampe, Croes, 
Geerman, Arends, Bremo, Valdes, Kelly, Vivo, Kock, 
Anthony, Damian, Angela, Henriquez, Tromp, Rodri- 
guez, Wever, Wong, Boezem, Ellioti 

Nos disculpa si den momento di tristeza nos por a 
lubida un of otro famia. 

Acto di despedida ta tuma lugar dialuna 20 di februari 
2017 na Aurora Funeral Home di 2'or pa 4’or di atardi, 
despues cremacion lo tuma lugar. 

Enbes di flor of krans lo tin un box pa donacion pa un 
bon causa. 


Expertonan riba ^intercambio di 
conocemento' cu experencia na 
Banco Mundial orador na ^Aruba 
Sustainable Action Forum' 

EXPERTONAN riba intercambio di conocemento, cu experi- 
encia rib’e topico aki na Banco Mundial, ta oradornan invita 
na ‘Aruba Sustainable Action ForumL 

E evento aki ta tuma luga diamars awo 21 di februari y e orador- 
nan ta bay detaya e importancia di intercambio di informacion 
entre organisacionnan. E foro su obhetivo ta pa informa y alinia 
perspectivanan rib’e proceso di implementacion di ‘Metanan pa 
Desaroyo SostenibeF (SDG’s) di Nacionnan Uni na Aruba y 
tambe pa stimula partnership entre diferente sectornan. 

Pa un implementacion exitoso di e SDG’s na Aruba ta impor- 
tante pa e diferente sector traha hunto y intercambia conoce- 
mento y practicanan. Pa e motibo aki e Comision Nacional di 
Gobierno di Aruba, encarga cu e implementacion di e metanan 
mundial, ta pone atencion extra na e ‘Aruba Sustainable Ac- 
tion Forum’ riba intercambio di conocemento entre e diferente 
sector. 

Sra. Barbara Bitondo y sra. Neesham Spitzberg ta e dos exper- 
tonan cu lo ta presente na e foro pa asina aki comparti nan cono- 
cemento y decada di experiencia cu nan tin cu Banco Mundial 
rib’e topico aki. Sra. Bitondo ta un experto riba intercambio di 
conocemento, specialmente den participacion colectivo y entre 
diferente organisacion. 

Sra. Spitzberg ta un experto riba maneho di conocemento den 
organisacionnan y entre organisacionnan. 

Aruba Sustainable Action Forum ta tuma luga diamars 21 di 
februari di 8:30am pa 12:00pm na Crystal Theater. E foro ta 
gratis pa tur interesado den e proceso di implementacion di 
‘Metanan pa Desaroyo SostenibeP aki na Aruba. Pa participa 
por registra via email na sdgaruba@kabinet.aw. 

Gradicimento 



Na nomber di su yuinan, nietonan, 
sobrino y sobrinanan, swa y cuñanan 
kier a gradici tur famia y conocirnan pa nan 
atencion y presencia na ora di fayecimento di: 



Vidal (Tachi) Arends 

Danki especial na Sra.Stella Rasmijn y su personal na 
Cas Cristelle, nurse y Dr. nan na Dr. H.O. Hospital 
afdeling piso 2 - Snijdend pa cuido di nos querido 
defunto y tur cu a duna donashon pa Cas Cristelle. 

Na Sint Maarten... 

DOS HOMBER A 
DISPARCÉ FOR Dl 
5 DECÉMBER AÑA PASÁ 




PHILIPSBURG - Departamento 
di Rechérche di Cuerpo Policial na 
Sint Maarten no a sera e caso di dos 
homber cu a disparcé riba e isla dia 5 
di decémber di aña pasá y keto bay 
ta busca testigo cu por a mira nan. 
E archivo riba e dos hómbernan 
yama ‘Mars’ y ta trata di S. L. 
Sarante-Diaz y E. Rosario. 

Ultimo biaha cu a mira e homber 
aki tabata riba e fecha mencioná 
den becindario di hotel Pelican na 
Simpson Bay. 

Desde e dia ey nan a manera esfuma. 
Rechérche a entrevista cantidad di 
hende y a haña informacion impor- 
tante, pero nan mester di mas hende 
cu a mira e duo riba e fecha en cues- 
tion riba e atardi di 5 decémber na 
Simpson Bay Resort “Pelican”. 

Por tin hende cu a mira of tende 
algo cu por ta importante p’e inves- 
tigacion y nan kier papia particular- 
mente cu un muher hoben, kende 
tabata ne resort en cuestion. 

E muher tabata bisti na jeans y un 
T-shirt roos. E ta un persona color 
poco scur y ta chikito di estatura. 

E muher aki tabata anda cu e 
homber riba e potrét y Polis ta pidi 
cualkier persona cu conocé e muher 
pa tuma contacto urgentemente cu e 
Recherchenan na telefon 54-22222, 
ext 211/214/215. 

Polis a divulgá foto di e muher via 
cámera cu tin instalá riba caya y 
den e hotel y a distribui e fotonan 
aki pa logra identificacion di e dos 
personanan. 


Compania Austriaco ta strobando 
construccion di hospital nobo na St. Maarten 


PHILIPSBURG - Mescos cu na Corsou 
tin un conflicto cu no ta faborecé un clima 
saludabel den progreso di construccion di 
hospital nobo na Sint Maarten tambe tin 
un conflicto entre Gobierno y e compania 
Austriaco Vamed cu ta exigi pa nan haña 
e contract di construccion. 

Ne momentonan aki Gobierno di e isla ta 
studiando si ta cuminsa e caso di Corte 
pa prohibi nan di stop desaroyo di un 


hospital nobo. 

Sint Maarten mester di un hospital cu ta 
cumpli cu nivel di calidad internacional 
pa caba cu e práctika di tin cu manda 
paciénte pa Santo Domingo, Puerto Rico, 
Corsou y Colombia. 

Ealta di un hospital nobo ta stroba e 
sistema di cuido medico riba e isla. 

No por ta posibel cu un compania Europeo 
tin Gobierno di Sint Maarten rehen djis 


pa traha placa riba lomba di Gobierno. 

E compania cu a gana e deshaho pa traha 
e hospital yama INSO y no ta bérdad cu 
nan prijs no ta rasonabel. 

E hospital actual SMMC ta pegá na cura- 
zon di Minister di Salubridad, pasobra tur 
su yiunan a nace den hospital y e tabata 
Presidente di Hunta di Comisario, pero 
hospital ta den tan mal condicion cu no 
por warda mas pa traha un hospital nobo. 

Sr. Rkhard Blewitt di 'United Nations Development Programme' 
orador principal na 'Aruba Sustainable Action Forum' 



SR. RICHARD Blewitt Resident Repre- 
sentante di United Nations Development 
Programme (UNDP) ta orador principal 
‘Aruba Sustainable Action Forum’ cu ta 
tuma luga diamars 21 di februari na Crystal 
Theater. 

Na diferente ocasion representantenan di 
Nacionnan Unia a expresa nan admiracion 
pa e vision di ‘Gobierno di Aruba’ pa crea un 
sociedad sostenibel y prosperidad comparti. 
Pa e motibo aki Nacionnan Uni ta trahando 
cu lasonan fuerte cu Gobierno di Aruba pa 


implementacion di e ‘Metanan pa Desaroyo 
Sostenibel’ (SDG’s) aki na Aruba. 

E ‘Metanan pa Desaroyo Sostenibel’ a 
wordo adopta pa 163 estado miembro di 
Nacionnan Uni na fin di 2015 durante un 
Asamblea General. Prome Minister Eman 
tabata presente na e ceremonia aki y a firma 
den nomber di Reino Hulandes, loke ta haci 
cu Aruba tambe den un forma boluntario a 
compromete su mes pa implementacion di e 
‘Metanan Mundial pa Desaroyo Sostenibel’ 
pa 2030. 

E aliansa fuerte entre Gobierno di Aruba cu 
Nacionnan Uni, specialmente cu United Na- 
tions Development Programme, a cristalisa 
den accionnan real ora a establece Aruba 
Center of Excellence for Small Island De- 
velopment States’. 

E centro di excelencia aki tin como meta 
importante pa captura e conocemento acu- 


mula aki na Aruba relaciona cu Desaroyo 
Sostenibel y comparti esaki cu otro islanan 
cu tambe ta rib’e mes un proceso pa yega 
na sostenibilidad di nan mesun comunidad. 
Pa e motibo ald UNDP ta sostene Aruba 
su ambicion pa implementa e metanan 
mundial. 

Durante Aruba Sustainable Action Forum’ 
Sr. Richard Blewitt lo elabora mas rib’e alian- 
sa fuerte cu Aruba tin cu Nacionnan Uni pa 
implementacion di e Metanan Mundial pa 
2030 y e rol di ‘Aruba Center of Excellence’ 
den e proceso di comparti conocemento 
acumula cu islanan rond di mundo. 

Pa esaki e Comision Nacional pa implemen- 
tacion di e Metanan Mundial aki na Aruba 
ta invita tur esnan interesa pa asisti na e 
foro cu ta tuma luga diamars 21 di februari 
for di 8:30am pa 12:00pm na Crystal The- 
ater. Pa participa por registra na sdgaruba@ 
kabinet.aw. 


Prome 1 00 trahadornan cu ta cuminsa traha den refineria di Aruba 

Jorge Velasquez y Sharon Bryson orguyoso di 
logro di Gobierno pa habri Refineria 



DIABIERNA mainta, tabatin un ceremo- 
nia hopi special den e prome edificio riba 
tereno di e refineria cu a keda renoba y for 
di unda por a cuminsa haci e preparacionnan 
pa entrega di material na e prome trahado 
di contratistanan local cu ta cuminsa traha 
den e refineria San Nicolas. 

E prome trahado pa ricibi su badge tabata 
Jorge Velasquez di Goedecke y e prome tra- 
hado femenino ta Sharon Bryson di Oduber 
Gontractors. Ambos tabata hopi contento y 
emociona cu e ceremonia cu a marca e inicio 
oficial di e operacionnan den e refineria cu 
awor ta wordo maneha pa GITGO. 

E ceremonia diabierna mainta a tuma luga 
den presencia di Prome Minister Mike 


Eman, Minister Mike de Meza, encarga 
cu asuntonan di e refineria, y Minister di 
Trabou Paul Croes, hunto cu ehecutivonan 
local di CITGO. 

Prome Minister Eman a haci entrega di e 
prome set di badgenan cual tabata na un 
grupo grandi di empleado di Goedecke, 
specialisa den construccion den e sector, y 
Jorge Velasquez a ricibi e prome badge for 
di man di e mandatario. 

“Mi ta sinti un alegria grandi y mi ta hopi or- 
guyoso di e trabou cu e Ministernan y henter 
e Gabinete Mike Eman a haci cu awe nos a 
logra cu un cantidad grandi di trahadonan 
local a ricibi nan badge awe mainta pa por 
cuminsa traha den e refineria”, agregando e 
hecho cu tin movecion atrobe den e refineria 


ta algo hopi importante pa e trahadonan, 
principalmente esnan cu a yega di traha ey- 
den caba, pero tambe pa economia di Aruba. 

Goedecke, el a splica, ta un compania cu 
hopi aña operando den e refineria haciendo 
trabou den “insulation”. Y e mes tin hopi 
experencia den e ramo aki tambe. 

Sharon Bryson, e prome hende muhe pa 
ricibi su badge pa por traha den e refineria 
di GITGO, ta traha cu Oduber Gontractors, 
un contractista cu pa hopi aña a traha den 
e refineria y cu despues di e ciere a keda 
labora eyden. 

Sra. Bryson ta ocupa e funcion di “Head 
Timekeeper” pero tambe ta yuda cu payroll 
y administracion. 

“Cu mi a ricibi e prome badge ta lagami 
sinti hopi bon. Mi tin hopi aña laborando 
aki den y ta hopi importante e trabou cu a 
wordo haci pa nos sigui ald den, treciendo 
trabou pa hopi hende.” Bryson a splica cu 
e movecionnan den e refineria ta hacie hopi 
contento. 

“Mi t’asina contento cu mi no por splicabo 
con hopi. E ta algo cu mi a spera si, despues 
di a mira con duro Minister Mike de Meza 
tabata traha mi tabatin tur confiansa den e 
re-apertura”, el a enfatisa. 

